<classify> Watu wawili wamefariki na wengine zaidi ya 16 kujeruhiwa baada ya Gari la Coastal Union kupata ajali usiku wa kuamkia leo wakati likitokea Dar kuelekea Tanga likiwa limewabeba Mashabiki waliokwenda kumuunga mkono Bondia Mwakinyo Kwa mujibu wa Daktari wa wilaya ya Bagamoyo, Dkt. Azizi Msuya, majeruhi 10 ndio walikuwa katika hali mbaya ambapo kati ya hao wawili wamefariki, sita wamepata huduma ya kwanza na wameomba wakatibiwe zaidi Bombo, wawili wamepata rufaa kwenda Muhimbili, na wengine wanaendelea vizuri Katika kuonesha kuguswa kwake na suala hilo, Waziri wa Afya, Ummy Mwalimu amesema Sasa ninashirikiana na Selebosi, Mstahiki Meya wa Jiji la Tanga kuhakikisha miili ya Watu wawili waliofariki inasafirishwa kwenda Tanga haraka. Ni msiba mkubwa kwa Tanga, natoa pole nyingi kwa Familia za Marehemu, Allah azilaze pema Peponi roho za Marehemu  <topic>: MICHEZO 